On je Partizanov prvi izbor? - Sportske.net\nOn je Partizanov prvi izbor?\nU iščekivanju narednih poteza Partizanove uprave u finišu prelaznog roka, jedno ime se ipak izdvaja.\nVreme ističe, hoće li Partizan kupovati?Srbin iz AZ-a: ''Partizan - najbolji tim u Srbiji!''''Grobari'', gledaćete atraktivan fudbal!Trener AZ Alkmara: "Važno je učestvovati"Popović: "Možemo da napravimo dobar rezultat"\nIako mnogi navijači Partizana očekuju, pre svega, pojačanja u defanzivnoj liniji tima, koja je od početka sezone pokazala brojne slabosti, poslednje informacije govore da bi ipak iskusni napadač Marko Dević mogao narednih dana da realizuje prelazak u Humsku, o čemu se spekulisalo prethodnih nedelja.\nPovreda Valerija Božinova i izvesna pauza koja očekuje bugarskog napadača, ponovo su aktuelizovali ovu temu, a kako prenosi današnji ''Sport'', upravo je aktuelni fudbaler Rubina iz Kazanja ''prvi pik'' uprave crno-belih do kraja prelaznog roka.\nPodsetimo, i potpredsednik Partizana Milorad Vučelić je juče ''Informeru'' rekao da Božinov do sada nije opravdao očekivanja, nezadovoljstvo u Humskoj njegovim partijama je sve veće, a veliko je pitanje i u kakvoj će formi biti posle oporavka od povrede zgloba koju je zaradio u revanšu protiv BATE Borisova.\nUkoliko dođe do dogovora između Partizana i Rubina, 31-godišnji Dević će u Partizan da stigne na pozajmicu i trebalo bi da bude značajno pojačanje u ofanzivnoj liniji tima, pre svega u Ligi Evrope.\nAli, iako trener Milinković otkriva da se ''neki pregovori vode'' ovih dana, iz rukovodstva srpskog šampiona i dalje nema konkretnijih vesti po pitanju narednih pojačanja.


knjige za srednju skolu, masinska srednja, masinski smer, kupujem knjige,otkupljujem knjige : Besplatni oglasi sa slikom, Besplatni mali oglasi, Besplatni Oglasi Beograd, Besplatni Oglasi Novi Sad, Besplatni Oglasi\n22. 05. 2013. 18:24 h\nPoslednji Oglasi Zarada Preko Inter... Izdajem Sobu U Beo... Izdajem Sobu U Cen... Canon Ipf8000 Teletakt - Dresura... Bubice Bezicne,nov... Jack Russell Terrier Sutomore Apartmani... Izdaje Se Stan U A... Izdaje Se Stan U C... Izdavanje Stana U ... Izdavanje Stana U ... Prodajem Stanove U... Izdavanje Stana U ... Izdavanje Stana U ... Izdaje Se Stan U C... Izdaje Se Luksuzan... Izdavanje Stana U ... Potrebne Nove Avon... Natrijum Askorbat ... Magnezijum Hlorid ... Izdavanje Stana Zvezdara,gradska B... Izdajem Apartmane ... Kupujem Električ... Hitno Prodajem Kucu Preparati Za Erekc... Rezana Camova Grad... Masine I Alati Col... Cialis-Viagra-Kama... Prijatelji Sajta\nStatistika Sajta Trenutno Korisnika 13 Ukupno Korisnika 7198 Ukupno Kategorija 83 Aktivni oglasi 661 Oglasi ukupno\n13198 Razmenjeni Baneri


Stigao u Partizan i uzeo 77: "Htio je i da rizikuje!" | Radio Televizija BN\nStigao u Partizan i uzeo 77: "Htio je i da rizikuje!"\n"Bio je spreman i da ne igra šest meseci", rekao je Ivica Iliev na promociji novog igrača crno-belih. Iz Želje u Humsku za 150. 000 evra: Kada je Partizan pozvao. . . Novi fudbaler Partizana Goran Zakarić rekao je da je najsrećniji čovek na svetu zbog dolaska u Humsku.\nFudbal 03.08.2018 | 17:45\nPosle nekoliko nedelja čekanja, pa i "disciplinskih ćuški" koje je dobio od Željezničara, transfer je uspešno završen, a Goran Zakarić je stigao u Partizan.\nKrilni napadač iz Bosne i Hercegovine došao je među crno-bele iz sarajevskog Željezničara, gde je bio i disciplinski "gonjen" zato što su se na Grbavici naljutili jer je pregovarao sa Beograđanima.\nIpak, taj period sada je ostao iza Zakarića, jer je doputovao u glavni grad Srbije, preuzeo crno-beli dres sa brojem "77" i potpisao trogodišnji ugovor sa Partizanom.\n"Najsrećniji sam čovek na svetu. Imao sam težak period u poslednjih mesec i po dana. Pregrmeli smo sve i došao sam u klub. Bilo je i drugih ponuda na stolu, ali čim su me obavestili da Partizan ima želju da budem deo svega ovoga, rekao sam sebi da želim da budem tu i ostale ponude sam stavljao sa strane. Bilo je teško, ali na zadovoljstvo svih smo završili ovo", rekao je Zakarić na promociji na stadionu u Humskoj.\nNekadašnji igrač Širokog Brijega i Dinamo Zagreba rođen je 1992. godine u Bosanskoj Gradiški i nije krio koliko mu prija selidba u Humsku.\n"Svi znamo ko je Partizan, najveći klub na ovim prostorima i jedva čekam da se pridružim ekipi i dočekam prvu utakmicu. Nadam se da ću dati svoj maksimum i pomoći, kako sebi, tako klubu", rekao je Zakarić.\nSportski direktor kluba Ivica Iliev rekao je da su "kolege i prijatelji" iz igračevog bivšeg kluba uverene da je za sve strane najbolje da Zakarić pređe u Partizan.\n"Raduje me to što smo istrajali do kraja u nameri da ga dovedemo, a to je bilo uzajamno. Bio je spreman da rizikuje šest meseci svoje karijere, sve je učinio da postane igrač Partizana", rekao je Iliev, pre nego što je u razgovoru za MONDO govorio o tome ko će naslediti Miroslava Đukića.\nPrema njegovim rečima, to je najverovatnije Zoran Bata Mirković.\nDOŠLI: Nemanja Nikolić, Rikardo Gomeš (napadači), Mark Valijente (štoper), Gabrijel Enake (bek), Milan Smiljanić, Goran Zakarić (vezni fudbaleri). Sa pozajmice se vratio golman Filip Kljajić, a Danilo Pantić je produžio pozajmicu iz Čelsija. Saša Zdjelar - njegov ugovor je otkupljen od Olimpijakosa.\nOTIŠLI: štoper Milan Mitrović, vezni fudbaler Marko Jevtović, napadači Leandre Tavamba iĐorđe Jovanović, Nemanja Antonov (završena pozajmica iz Grashopersa), golmanNemanja Stevanović (na pozajmici u Čukaričkom).\nOdlazeća vlast pokazala da joj lijeka nema\n29.11.2020 | 12:42


Aeristech razvio revolucionarni električni turbo punjač | CARLANDER\nPiše: M. Đurić , 11. kolovoza 2015.\nAeristech – Razvoj električnih kompresora\nAeristech je britanska (High-tech innovation company) kompanija koja se bavi inovacijama na polju „čistih“ tehnologija, odnosno primjeni električno pokretanih kompresora za sabijanje zraka na SUS motorima.\nAeristech je već demonstrirao, u saradnji sa kompanijom MAHLE-om, svoj 48v eSupercharger na 3-cilindarskom motoru radne zapremina 1,2 litra, sa kojim je pri pritisku punjenja od 33 bara na 2.000 okr/min, postigao 313 Nm okretnog momenta uz maksimalnu snagu od 193 kW (cca 260 KS).\nIstovremeno, u kompaniji Ricardo sproveden je program korištenjem WAVE simulacija u kojim je benzinskom motorom radne zapremine 2,0 litra, opremljenim eSuperchargerom snaga povećana za 80%, odnosno izmjerena je trajna snaga od 221 kW (cca 300 KS).\nNajnovija vijest odnosi se na činjenicu da su termodinamički problemi riješeni, te da ovakav sistem može održati kontinuiran pritisak od 2,5 bara, neovisno od ostalih sistema motora. Prednosti su očigledne. Rad kompresora i turbokompresora (protok i pritisak) ovisan je o radu motora, dok se elektromotor koji pokreće kompresor napaja iz baterije, uz to, elektronski sistem nadzire njegov rad i osigurava da motor dobije potrebnu količinu zraka u pravom trenutku. Ovakav kompresor može raditi pri brzinama i do 150.000 okr/min, a vrijeme reakcije od praznog hoda do makimalnog broja okretaja je svega 0,4 sekunde. Na taj način eliminisani su svi nedostaci koji su bili vezani uz rad sistema za opskrbu motora zrakom pod pritiskom.\nKompanija Aeristech kontinuirano radi na razvoju ovakvih sistema, koji dizajnirani za putnička vozila mogu raditi na naponu od 12 – 48 V, ili na visokom naponu 200 – 400 V, primijenljivo na hibridnim sistemima ili gorivim ćelijama.\nVeć sada postoje spekulacije da bi neki proizvođači mogli usvojiti ovakav sistem kao OEM, te ga počeli primijenjivati tokom 2016 – 2017. godine.\nTags: 2015, Aeristech, električni kompresor, električni turbo punjač, Nova tehnologija, vijesti


1903-IT Build 18362,904 i 1909-OS Build 18363,904\nNakon instaliranja ove ispravke na Windows 10 uređaju pomoću WWAN LTE modema, pristup internetu možda neće biti moguć. Međutim, indikator statusa mrežne povezanosti (NCSI) na sistemskoj traci poslova možda i dalje ukazuje na to da ste povezani sa internetom. Radimo na rešenju problema i dostavićemo ispravku u predstojećem izdanju.\nDatoteka datoteke lokalnog bezbednosnog organa (LSASS) (LSASS. exe) može da ne uspe na nekim uređajima sa porukom o grešci "kritički sistemski proces, C:\_windows\_system32\_lsas.exe, ne uspjelo se sa kodom statusa c0000008. Računar se sada mora ponovo pokrenuti. " Microsoft radi na rešavanju problema i dostaviće ispravku u predstojećem izdanju.\nAko koristite Windows Update, najnoviji SSU (KB4560959) će biti automatski ponuđen. Zaseban paket za najnoviji SSU potražite u Katalogu Microsoft Update.\nWindows Update i Microsoft Update Ne Pogledajte druge opcije u nastavku.\nDa biste dobili listu datoteka koje su obezbeđene u ovoj ispravci, preuzmite informacije o datoteci za kumulativnu ispravku 4567512.\nPoslednji put ažurirano: 01.07.2020.


Dva priznanja za Turističku organizaciju Novog Sada - Novosti - Turistički svet\nDva priznanja za Turističku organizaciju Novog Sada\nNovi Sad, foto: Aleksandar Milutinović\nTuristička organizacija grada Novog Sada dobitnik je priznanja "Najboljih 99 u Srbiji“ i plakete "Serbia Fashion Week"-a.\nProtekle nedelje, Turističkoj organizaciji Grada Novog Sada, dodeljena je nagrada za 2017. godinu - „Najboljih 99 u Srbiji“, gde je upravo ova organizacija prepoznata kao jedna od najboljih na polju promocije turizma.\nTakođe, 29. aprila, na završnoj svečanosti manifestacije "Serbia Fashion Week" u Novom Sadu, Turističkoj organizaciji Grada Novog Sada dodeljena je i plaketa za doprinos razvoju i promociji ove manifestacije.\nKako ističu iz TOGNS, najavom brojnih manifestacija koje će se održavati u narednom mesecu u Novom Sadu, počinje i zagrevanje za letnju sezonu.\nNakon prvog maja, već sledećeg vikenda, 5. i 6. maja, održava se Đurđevdanski uranak na Fruškoj gori u organizaciji planinarskog društva „Vilina Vodica“. Takođe, 6. maja održava se trofej Novog Sada (takmičenje u orijentiringu) na Paragovu u organizaciji Orijetaciono atletskog kluba Novi Sad, dok istog dana startuje Fruškogorski MTB maraton u organizaciji kluba za planinski biciklizam „Fanatic“ iz Novog Sada.\nOd 2007. godine, 9. maja održava se manifestacija Ritam Evrope, u organizaciji Studentskog kulturnog centra Novi Sad (SKCNS), posvećena obeležavanju dana pobede nad fašizmom. Ova manifestacija se održava na Trgu slobode, a nastupaju Disciplin a kitschme, Let 3, The Toasters, Tri Kapljice.\n53. Evropski karate šampionat za seniore/ke u borbama i katama od 10. do 13. maja - SPENS\nKada je reč o rezultatima prošlogodišnjih kampanja, Turistička organizacija Grada Novog Sada može se pohvaliti činjenicom da je naplata boravišne takse u prva 3 meseca 2018. godine iznosila više od 8 miliona dinara, što je za 39,8% više nego u prva tri meseca prethodne godine.\nUpravo iz tih razloga, TOGNS nastavlja sa promo kampanjom i tokom letnje sezone koja sledi. Već tokom meseca maja, startuju sa promotivnim aktivnostima prema domaćim turistima, kao i prema turistima u regionu, putem elektronskih medija i društvenih mreža. Kako tvrde, kampanja pod nazivom „Leto u Novom Sadu“ ima za cilj da informiše sugrađane, potencijalne turiste iz zemlje i regiona o svim mogućnostima za odmor koje imaju tokom boravka u Novom Sadu.\nU ovom gradu će tokom maja, u organizaciji Turističke organizacije Srbije, boraviti i dve velike evropske TV kuće koje će snimati putopisne emisije za potrebe svog tržišta (Francuska i Velika Britanija), gde će Novi Sad imati značajno mesto promocije u tim emisijama.\nTuristička organizacija Novog Sada će od sredine maja meseca ponovo krenuti i sa besplatnim promotivnim turama i to: dve ture na engleskom - Novi Sad iz jevrejskog ugla i Novi Sad iz ženskog ugla, i tri ture na srpskom - Petrovaradinska tvrđava, Novi Sad iz jevrejskog ugla i Novi Sad iz ženskog ugla. Raspored ovih promotivnih tura možete pogledati OVDE.


Hunjadi kao višenarodni heroj: Nepismeni junak poražen na Kosovu, a odbranio Beograd - Rokselanin kofer\nBy sultanija / 11. avgusta 2017.\nVreo avgust smredo je na leševe, užeglu krv i bolest. Pacovi su hodali po leševima, raznosli im utrobe, hranili se ostacima ljudskog mesa. Kuga je i ono malo preostalog življa u Beogradu i Zemunu odnosila u nepovrat. Dunav je zaudarao na smrt. Janoš Hunjadi ili Sibinjanin Janko, ugarski vojskovođa, a po legendi potomak srpskog zmajevitog junaka despota Stefana, vodio je poslednju bitku sa smrću. Pošto ih je tolike dobio, red je jednom da bude poražen. Umro je negde gde se danas uzdiže Milenijumska kula na Gardošu u Zemunu, koja nepravedno ponekad ponese i njegovo ime. Umro je časno, od posledica ranjavanja i kuge, pošto je odbranio Beograd od Turaka 1456.\nVeliki mađarski junak Sibinjanin Janko rođen je ili 1387. ili 1407. Nosio je titule tamiškog župana, severinskog bana, erdeljskog vojvode, kapetana Beograda i namesnika Kraljevine Mađarske. Janoš Hunjadi je bio otac Matije Korvina, jednog od najpoznatijih mađarskih kraljeva.\nRođen je u plemićkoj porodici, sin izvesnog Vojke, poreklom sa severozapada Transilvanije. Po nekim izvorima, Hunjadi je vodio kunsko poreklo po majci. Prema teoriji iz 19. veka, Janošev deda Srb je bio poreklom iz Srbije, ali ova teza nije potvrđena. Zna se da je Srb imao tri sina a to su bili Vojk, koji je bio Janošev otac, Magoš i Radol.\nJankova majka se zvala Elisabeta Margean, i bila je ćerka vlaškog plemića iz Hunjada za koga se verovalo da je u srodstvu sa poznatom Moržinaj familijom. Jankova žena Jelisaveta Silađi, poticala je iz ugledne, mađarske, plemićke porodice čije se prezime poklapa sa oblašću Silađ u Ugarskoj. Iako je bio veoma poznat, Hunjadi nije imao dovoljno plemenito poreklo da bi mogao da bude mađarski kralj.\nVojk je prezime Hunjadi uzeo kada mu je kralj Sigmund Luksemburški poklonio 1409. godine posed i zamak Vajda-Hunjad. Prezime Korvin je prvi koristio hroničar Janoševog sina Mateja. Janoš Hunjadi je imao starijeg brata koji je takođe nosio ime Janoš. On je bio severinski ban, pa je često Hunjadi mešan s njim. Taj Janoš je umro negde oko 1440.\nJanošev otac, je 20 godina služio kralju Sigmundu. Kao veoma sposoban vojnik, Hunjadi se istakao u službi kralja Sigmunda. Služio ga je od 1432. godine. Pošto je bio bogat, novčano je pomagao kralja u njegovim pohodima i bio je u njegovoj pratnji na krunisanju za svetog rimskog vladara u Frankfurtu 1410. godine. Učestvovao je u husitskim ratovima 1420, u pohodu na Turke i oslobađanju Smedereva. Za svoje usluge je dobio u amanet veliku zemlju i postao je član kraljevskog saveta.\nKralj Albreht II\nGodine 1438, nemački kralj Albreht II je dodelio Hunjadiju titulu bana Severina. Ovu oblast na južnim granicama Ugarske su omeđivale reke Drava, Sava i Dunav, a kako se graničila sa Turskom, bila je u stalnoj opasnosti od turskih upada. Tu je Hunjadi stekao popularnost pobrao i najviše simpatija hrišćanskog sveta, slavljen kao poslednja odbrana od turske najezde sa Istoka i širenja Osmanskog carstva.\nLadislav V Posmrče\nPosle iznenadne smrti kralja Albrehta, 1439. Ugarskoj je bio potreban kralj koji sme i može da se bori protiv Osmanlija. Hunjadi se zalagao se za mladog Vladislava III Jagelonca Varnjenčika, budućeg kralja Poljske i Ugarske. Time se suprotstavio interesima moćnog Ulriha Celjskog, koji je podržavao Albertovu udovicu Elizabetu i njenog maloletnog sina, Ladislava V Posmrčeta, budućeg vladara Češke, Hrvatske, Ugarske i Austrije.\nBeograd u 15. veku\nPosle građanskog rata u kome je pobedila strana Vladislava III, Hunjadi je za velike zasluge dobio na upravu Beograd. Postao je kapetan Beograda. Takođe, dobio je i Erdelj i time je dobio titulu namesnika Erdelja. Ovu titulu je jedno vreme delio sa Nikolom Iločkim.\nKako je Janko vodio bitke\nJanoš Hunjadi je aktivno učestvovao u borbama protiv Turaka. U jesen 1441. upao je u Srbiju, a u povratku je savladao smederevskog sandžakbega Isaka. Sledeće 1442. godine potukao je u Erdelju Mezid bega, a potom potisnuo Turke iz Vlaške, odnevši pobedu nad rumelijskim beglerbegom Šehabedinom na reci Jalomnici.\nSad je vreme da se osvrnem na Janoševe vojne sposobnosti. U vojnom smislu je imao posebnu taktiku, jer je pored standardnih velikih armija rabio i male, brze jedinice koje su unosile paniku među neprijateljske redove. Pored toga, shvatao je nepouzdanost feudalnih vojski i oslanjao se na dobro opremljene i uvežbane odrede najamnika. Vojno iskustvo iz husitskih ratova i ratova sa Osmanlijama primenjivao je u bitkama kombinujući konjicu i ušančenu pešadiju naoružanu vatrenim oružjem.\nNiz Hunjadijevih pobeda ulilo je nadu u mogućnost konačnog oslobođenja od Turaka. Početkom 1443. Sabor u Budimu je odobrio krstaški pohod. Posle velikih priprema, u jesen 1443. saveznička vojska pod komandom kralja Vladislava, Janoša Hunjadija i despota Đurađa Brankovića prešla je preko Dunava u Srbiju, čime je otpočela Duga vojna. U prvom sukobu, kod grada Bovna u blizini Aleksinca i Niša, poražen je rumelijski beglerbeg Kasim, a potom je prodor nastavljen preko Niša i Pirota, sve do Sofije. Dalje napredovanje onemogućili su velika hladnoća, glad i jak turski otpor, pa se iscrpljena vojska povlačila preko Srbije i tek u februaru 1444. ušla u Budim.\nTokom proleća i leta 1444. vođeni su mirovni pregovori s Turcima koji su okončani krajem jula u Segedinu. Despot Đurađ Branković, da bi podržao potpisivanje mirovnog sporazuma, potkupio je Hunjadija poklonivši mu grad Vilagoš. Posle ovog, Ugarska je pristala na sultanovu ponudu i Hunjadi je prihvatio, u kraljevo ime, mirovni ugovor. Međutim, papin legat kardinal Ćezarini je podsticao mladog kralja na dalji rat sve do isterivanja Turaka. Po kardinalovom tumačenju, mir sklopljen sa nevernicima nije bio važeći, tako da je oslobodio Vladislava položene zakletve.\nKralj Vladislav III\nKriv za poraz na Varni\nU drugoj polovini septembra 1444. kralj Vladislav je pošao u rat prešavši preko Dunava kod Oršave i nastavio kroz Bugarsku prema Varni. Iz Azije, preko Jedrena, ka Varni je žurio Murat II, pa je u novembru ubedljivo porazio krstaše.\nU borbi su poginuli mladi kralj Vladislav III i kardinal Julijan Ćezarini. Prema nekim savremenim izvorima, Janoš je posredno kriv za Vladislavljevu smrt, jer ga je podsticao da mladalački nesmotreno dokazuje svoje junaštvo. Naime, kralj je s malom grupom ljudi jurnuo među janičare gde je pao s konja, a potom je i ubijen.\nJanoš se posle Vladislavljeve smrti povukao prema Vlaškoj, ali ga je tom prilikom uhvatio vlaški vojvoda Drakul i zatvorio u tamnicu. Janoš se ubrzo oslobodio posredovanjem ugarskih staleža i energično počeo da priprema odgovor za poraz na Varni.\nDespot Đurađ Branković nije učestvovao u ovoj bici, jer se Segedinskim mirom obavezao na vernost. Posle pobede na Varni, Murat II povukao se u Anadoliju predavši presto sinu Mehmedu, kasnije nazvanom Mehmed Osvajač.\nSabor vladara i crkvenih poglavara se desio prvo u februaru 1445. godine u Stonom Beogradu, a potom krajem aprila u Pešti. Tom prilikom je trebalo da se reši pitanje naslednika prestola, ali i da se preduzmu mere za odbranu protiv Turaka. Stvorena je privremena uprava od pet kapetana, među kojima je bio i Hunjadi kao kapetan Erdelja i četiri okruga.\nTokom 1445. godine Hunjadi je nastavio da juri Turke sve do Nikopolja, potisnuo vlaškog vojvodu Drakula i na njegovo mesto postavio pretendenta Dana. U međuvremenu, usled snažnih unutrašnjih previranja, privremena uprava je dala namesništvo Hunjadiju i juna 1446. godine, u ime Ladislava V Posmrčeta, proglasila ga za gubernatora Ugarske.\nHunjadi je, dobivši titulu namesnika krenuo protiv nemačkog kralja Fridriha III, koji nije želeo da pusti Ladislava V. Posle pustošenja Štajerske, Kranjske i Koruške i pretnjama Beču, Hunjadija su problemi sa drugih strana naterali da sklopi primirje sa Fridrihom na dve godine.\nBoj na Kosovu, drugi put\nNije bilo lako Hunjadiju posle poraza kod Varne, jer su ga mnogi krivili za poraz, kao i za kraljevu smrt. Posle povratka u Ugarsku postao je namesnik zemlje i odlučuje da se žestoko obračuna sa Turcima. Već sledeće, 1445, godine pokušao je da osvoji Nikopoljsku tvrđavu. Od pape Nikole V je 1448. godine dobio zlatni lanac i titulu kneza, i odmah je krenuo u rat sa Turcima. U leto 1448. godine bio je na čelu male vojske sastavljene od Mađara, Čeha, Poljaka i Vlaha i krenuo je preko Srbije na Turke, ne marivši na zabrane despota Đurđa da ne prelazi preko srpskih poseda.\nTada je Janko prošao kroz klisuru koja se od tog vremena nosi ime Jankova klisura, a nalazi se između Kopaonika i Jastrepca, spustio se u dolinu Toplice, pa odatle na Sitnicu, kod Prištine. Sudbina ponekad zna da se poigra, pa se tako Janko našao na Kosovu polju gde se, gle čuda, sudario sa mnogo jačom turskom vojskom koju je, gle čuda opet, vodio sultan Murat. Ovog puta Murat II, suprug naše Mare Branković o kojoj ću pisati nekom sledećom prilikom.\nDruga kosovska bitka trajala je tri dana. Završila se pogubno po hrišćansku stranu, kao ona kod Varne. Naime, Hunjadi je izgubio bitku, jer ga je izdao Dan II, prestolonaslednik Vlaške. Krivac za gubitak je i Đurađ Branković, koji je presreo Hunjadijeve saveznike, koje je predvodio Skenderbeg i tako ih sprečio da se sastanu. Od tad postoji izreka „Kasno Janko na Kosovo stiže„. Podeća na onu čuvenu „Kasno Marko na Kosovo stiže“ koja u originalu zvuči „Kasno Marko na Kosovo dođe„.\nDrugog dana bitke Turci su napali hrišćane s leđa, a vlaške trupe prešle su na tursku stranu. Trećeg dana Hunjadi je napustio bojište, ostavljajući za sobom zaštitnicu od bojnih kola koja su do poslednjeg branili Česi i Nemci. Postoji ona izreka „prošao kao Janko na Kosovu„. Kada se poražen vraćao, Hunjadija je zarobio despot Đurađ Branković, tražeći da mu se nadoknadi šteta koju je Hunjadijeva vojska učinila prolazeći kroz Srbiju. Despot je odbio da Hunjadija preda Turcima. Hunjadi je bio zatvoren u Smederevu sve dok za njega nije plaćen visok otkup. Posle oslobađanja, Hunjadi je izgladio odnose u državi i poveo kaznenu ekspediciju protiv Brankovića, koga je porazio i nametnuo mu teške mirovne uslove. Pošto se odnos ova dva velikaša može smatrati nešto između ljubavi i mržnje, samo u političkom smislu, Hunjadi i despot Đurađ ponovo će biti na istoj strani tokom herojske odbrane Beograda, 1456. godine.\nSmicalice na dvoru\nHunjadi je 1450. otišao u tadašnju prestonicu Mađarske, Bratislavu da bi ugovorio puštanje Ladislava V Posmrčeta sa Fridrihom III, ali bez uspeha. Hunjadijevi politički neprijatelji su ga optužili da hoće da preuzme vlast i pravili mu mnoge smicalice. Da bi uneo malo mira u svoj život i dokazao da je sve ovo radio za dobro Mađarske, odrekao se vlasti i naslova regenta. Po povratku u Mađarsku 1453. godine, oslobođeni kralj Ladislav imenovao je Hunjadija grofom Besterce i generalnim kapetanom kraljevstva Mađarske.\nPosle pada Konstantinopolja, 1453. godine, Mehmed II je ponovo krenuo na Balkan. Prva bitka se odigrala kod Kruševca 1454. godine, gde je Hunjadi do nogu potukao Feriz bega.\nBeograd ga vinuo u zvezde, Zemun ga predao anđelima\nZato je sultan Mehmed spremio veliku vojsku, pojačanu ratnom flotom. Prvi cilj Turaka je bio Beograd. Hunjadi je odmah krenuo za Beograd, pripremajući se za odbranu grada. Vojsku je spremio o svom trošku, komandu je ostavio svom šuraku Mihalju Silađiju i starijem sinu Laslu Hunjadiju, a sam Hunjadi je u međuvremenu pripremio flotu od 200 brodova. Hrišćani sa svih strana, predvođeni slavnim propovednikom Jovanom Kapistranom, mnogi i nenaoružani, skupili su se da bi zajedničkim snagama odbili Turke. O ovoj bici pročitajte ovde. Ovom pobedom, Janoš Hunjadi je obezbedio mir na jugoistočnim granicama Ugarske u narednih 70 godina.\nMesto gde je Hunjadi porazio tursku flotu jula 1456.\nTri nedelje posle pobede, u okolini Beograda, pa tako i u kampu Hunjadijeve vojske, izbila je kuga kao posledica velikog broja nepokopanih leševa. I sam boleo od kuge, Janoš Hunjadi je umro 11. avgusta 1456. godine u Zemunu, a nedugo za njim i njegov saborac Jovan Kapistran. Kasnije su Hunjadijevi ostaci premešteni u katedralu u Stolnom Beogradu, pored ostataka njegovog starijeg brata. Iako je ostao nepismen do kraja života, njegove diplomatske, taktičke i vojne sposobnosti su mu omogućile da dobro vlada zemljom. Posle njegove smrti papa Kalist III je izjavio „Jedna od svetlosti hrišćanstva se ugasila„.\nZbog svoje izuzetne politike, privrženosti hrišćanstvu, a prvenstvo zbog vojnih uspeha Hunjadi je postao čuven u celom mađarskom kraljevstvu kao zaštitnik, pa je herojski svojatan po Balkanu. U Rumuniji je Hunjadi uticao na ustoličenje Stefana III i Vlada III i odigrao je veliku ulogu i u rumunskoj istoriji. Janoš Hunjadi je narodni heroj i u Mađarskoj, Rumuniji i u Srbiji.\nInspiracija – uriasii.wordpress.com, politikin-zabavnik.co.rs\nFotografije: Wikipedia, forum.krstarica.com, magistra-historia.sk, orszagalbum.hu, alfahir.hu, cultura.hu, 24.hu, mapio.net, sandzakpress.net, panoramio.com, maghiaromania.wordpress.com, ezustpallos.hu, srpskiglas.com.au\nTags: balkan, beograd, bitka, bojište, bolest, budim, česi, dan II, despot, despot đurađ branković, drava, druga kosovska bitka, duga vojna, dunav, glad, gubitak, hrišćani, hunjadi, iscrpljena vojska, jak turski otpor, jankova klisura, janoš hunjadi, jelisaveta silađi, jovan kapistran, kapetan beograda, kapetan erdelja, kralj, kralj albreht II, kralj ladislav, krivac, krv, kuga, mađarski kralj, mehmed II, mehmed osvajač, milenijumska kula, mir, mirovni ugovor, murat II, namesnik zemlje, narodni heroj, nemci, nepismeni junak, otkup, pacovi, papa kalist III, plemenito poreklo, politički neprijatelji, poraz, poraz na varni, potomak srpskog zmajevitog junaka despota stefana, prestolonaslednik vlaške, rat sa turcima, rumelijski beglerbeg, sava, sibinjanin janko, skenderbeg, smicalice, sposoban vojnik, sudbina, sultan mehmed, sultan murat, turci, ugarska, velika hladnoća, višenarodni heroj, vlaški vojvoda drakul, vlast, vojne sposobnosti, vreo avgust, zaštitnik, zlatni lanac


PARADOKSIJA: Nobelova Nagrada: istorijat, zanimljivosti i druge priče!\nNobelova Nagrada: istorijat, zanimljivosti i druge priče!\n„Nekada nisu postojale liste najvažnijih mislilaca, naučnika i pisaca sveta. Niti smo u te svrhe konsultovali Forbes, People ili The Time. Sve je bilo koncentrisano na samo nekoliko ličnosti. Na one koji su imali tu čast da dobiju Nobelovu nagradu, jer su nobelovci bili neka vrsta globalnih besmrtnika, retkih pripadnika onog najelitnijeg kruga umetnika i intelektualaca. Ni članstvo u Francuskoj akademiji, ni najveći tiraž objavljenih knjiga, ni bezbroj prevoda na sve jezike sveta, nikakvi počasni doktorati, popularnost, državne i univerzitetske počasti nisu mogli da zamene ili konkurišu onoj zlatnoj medalji sa likom Alfreda Nobela. Jednostavno, kada dobijete tu nagradu, ušli ste u istoriju, i to zauvek.“\nČasopis The MEN, novembar 2008\nTESTAMENT KOJI JE PROMENIO SVET\nTek par puta godišnje do nas iz medija dopru informacije o kandidatima za ili laureatima Nobelove nagrade. Ako se desi da se među tim imenima nađe i neka „kontroverzna“ ličnost, ili ličnost za koju smo iz nekog razloga „emotivno vezani“, kao što je prošle godine bio Marti Ahtisari, ili kao što je ove godine Barak Obama, onda će dodela privući malo više medijske pažnje, u šta smo i sami mogli da se uverimo prvo kada. su bili proglašeni laureati za ovu godinu, a onda i u toku jučerašnjeg i današnjeg dana, kada je uprkos aktuelnosti stupanja na snagu novog zakona o saobraćaju, prilično medijske paženje bilo posvećeno i dodeli ovogodišnjih Nobelovih nagrada, a pogotovu dilemi da li je Barak Obama zasluženo dobio nagradu, ili ne! Situacija nije bila različita ni u svetskim medijima.\nIpak, obično, imena kao što su Žan Mari Gustav, Pol Krugman, Edmund Felps, Piter Doerti, San Su Ći,... ostaju poznata samo užem krugu ljudi, i rezervisana da budu upamćena od nekih budućih generacija, kada značaj njihovih dostignuća bude posmatran sa jasnije distance.\nDa li je dovoljno da se veličina i značaj ove nagrade svedu na naše znanje da ta nagrada postoji, da je zadužbina Alfreda Nobela, da je on pronalazač dinamita (?), da je naš jedini nobelovac Ivo Andrić i da eventualno znamo da nabrojimo još po nekog nobelovca, kao što su Nils Bor, Marija Kiri, Ernest Hemingvej, Majka Tereza, ili Čerčil?\nPošto sam od onih koji misle da odgovor na ovo pitanje treba da bude negativan, želim ovde da se pozabavim pitanjima vezanim za Nobelovu nagradu koja nisu trenutna, ili dveno-političke prirode!\nNobelova Nagrada za početnike!\nNOBELOVA NAGRADA je godišnja novčana nagrada koja se dodeljuje pojedincima i organizacijama za izuzetan doprinos iz oblasti fizike, hemije, fiziologije ili medicine, književnosti, ekonomije i za mir. To je najprestižnija internacionalna nagrada, ali, ujedno, ova nagrada je i jedna od najkontroverznijih. Nju je ustanovio švedski pronalažač Alfred Nobel u svom testamentu, ostavljajući skoro sve svoje bogatstvo u fond za nagrade. Prve Nobelove nagrade dodeljene su 10. decembra 1901., tačno pet godina nakon Nobelove smrti.\nDo danas je nagradu dobilo oko 800 dobitnika. Nagrada za određenu oblast može se dodeliti pojedincu, mogu je podeliti najviše tri osobe, ili je može dobiti neka institucija ili organizacija. Može se desiti da se nagrada za neku oblast ne dodeli, ali nagrada mora biti dodeljena bar jednom u pet godina.\nNovac predviđen za Nobelovu nagradu se deli na jednake delove za svaku oblast, i danas pojedinačna nagrada izosi oko 1.5 miliona dolara. Pored novčane nagrade, dobitnici dobijaju i zlatnu medalju i diplomu. Dobitnici Nobelove nagrade se nazivaju i Nobelovi laureati.\nNobelovu nagradu za fiziku, hemiju, književnost, mir i fiziologiju i medicinu dodeljuje kralj Švedske na svečanoj ceremoniji u Stokholmu, dok nagradu za mir dodeljuje kralj Norveške u Oslu, glavnom gradu Norveške.\nALFRED BERNARD NOBEL je bio čuveni švedski hemičar i pronalazač dinamita. Rođen je 1833. godine u Stokholmu, glavnom gradu Švedske. Imao je još tri brata. Sa devet godina se sa porodicom preselio u Rusiju, gde je njegov otac Imanuel imao fabriku podvodnih mina, koje je sam izumeo. Njegov otac je izumeo i šperploču. Alfreda su podučavali privatni učitelji, a njegove studije su obuhvatale hemiju i pet savremenih jezika. Zanimala ga je upotreba eksploziva u građevinarstvu. Po povratku u Švedsku, Alfred je proučavao eksploziv i sigurnu upotrebu nitroglicerina. Onda se 1865. dogodila eksplozija u njihovoj fabrici, u kojoj je pored nekoliko radnika poginuo i Alfredov najmlađi brat Emil. Nobel je 1867. uspeo da stabilizuje nitroglicerin dodavanjem posebne gline, i tako je nastao dinamit. Osim dinamita, Alfred Nobel je izumeo i sintetičku svilu, gumu i još 352 druga izuma. Po njemu je hemijski element nobelijum dobio ime. Nije se nikada ženio. Umro je 1896. od moždanog udara.\nZANIMLJIVI SVET NOBELA\nGodine 1888. francuske novine su greškom objavile vest o smrti Alfreda Nobela, osuđujući njegov izum dinamita i nazivajući ga ’trgovcem smrti’. Nobel nije želeo da se o njemu tako priča nakon njegove smrti, pa je odlučio da najveći deo svog bogatstva stečenog prodajom oružja, ali i sa naftnih polja u Rusiji, ostavi u Fond za dodelu Nobelove nagrade. U testamentu je predvideo da će se nagrada dodeljivati jednom godišnje, iz pet oblasti, ljudima koji su dali najveći doprinos čovečanstvu, bez obzira na nacionalnu pripadnost.\nAlfred Nobel je napisao svoj testament na pocepanom listu hartije u Švedskom Klubu u Parizu pred svedocima, jer nije verovao advokatima.\nMahatma Gandi, čuveni borac protiv nasilja, čak pet puta je nominovan za Nobelovu nagradu za mir, ali je nikada nije dobio, pošto je ubijen 1948., dva dana pre zatvaranja nominacija. Te godine nagrada za mir nije dodeljena pa se pretpostavlja da je bila namenjena Gandiju.\nSamo 34 dobitnika Nobelove Nagrade su bile žene.\nMarija Kiri je jedina žena koja je dobilla dve Nobelove nagrade: jednu za fiziku i jednu za hemiju. Njena kćerka, Iren, takođe je dobila Nobelovu Nagradu.\nIvo Andrić je jedini naš dobitnik Nobelove nagrade. Nagradu je dobio za književnost 1961., za roman ’Na Drini ćuprija’.\nMalo je nedostajalo da prvi naš Nobelovac zapravo bude Nikola Tesla. On je bio nominovan zajedno sa poznatim američkim istraživačem Tomasom Edisonom još davne 1915. godine. Međutim, kako se njih dvojica nisu trpeli i nisu hteli da zajedno prime nagradu, nominacija je povučena.\nU Nobelovom testamentu nije bila predviđena nagrada iz oblasti ekonomije. Centralna Švedska Banka (najstarija centralna banka na svetu) je 1968.godine, povodom 300 godina svog postojanja, ustanovila ovu nagradu u čast Alfreda Nobela. Ova nagrada se dodeljuje od 1969.godine, a novac za nju daje sama Banka.\nNajmlađi dobitnik Nobelove nagrade je Lorens Brag, koji je imao samo 25 godina kada je 1915. primio nagradu za fiziku zajedno sa svojim ocem.\nNajstariji dobitnik Nobelove nagrade je Leonid Harvic, koji je sa 90 godina dobio nagradu za ekonomiju 2007.\nLe Duk To iz Severnog Vijetnama dobio je 1973. Nobelovu nagradu za mir, jer je učestvovao u pregovorima za okončanje Vijetnamskog rata, ali je odbio da primi nagradu, jer je rat u tom trenutku još trajao. Francuski književnik Žan-Pol Sartr koji je bio nominovan 1964. za književnost, takođe je odbio da primi nagradu jer je odbijao sve službene nagrade.\nČak četiri dobitnika bila su primorana da obiju nagradu zbog odluka svojih vlada. Adolf Hitler zabranio je tri nagrade (Ričard Kun, (1900-1967) za hemiju 1938., Adolf Fridrih Johan Butenand, (1903-1995) za hemiju 1939. i Gerhard Domagk, (1895-1964) za fiziologiju/medicinu), a Staljin jednu - Borisu Leonidoviču Pasternaku (1890-1960), za literaturu 1958., koju je ovaj prihvatio, ali je onda bio prisiljen da je odbije. Svi oni su kasnije primili diplome i medalje, ali ne i novčani iznos nagrade.\nDžordž Bernard Šo je svoju nagradu primio, ali je odbio njen novčani deo.\nJedina osoba koja je samostalno dobila dve Nobelove nagrade bio je Linus Pauling, 1954. za hemiju, a 1962. za mir.\nJozef Staljin, koji je umro kao diktator SSSR-a, dvaput je bio nominovan za Nobelovu nagradu zbog svoje uloge u II svetskom ratu.\nAlfred Nobel je celog života imao fobiju da bi mogao da bude živ sahranjen, pa je zato naložio da njegovu smrt ustanove najmanje dva ugledna lekara, a da zatim bude kremiran.\nTEKST NOBELOVOG TESTAMENTA:\n"Ja, dole potpisani Alfred Bernard Nobel, ovim, nakon podrobnog razmišljanja, izjavljujem svoju posljednju volju u pogledu imovine koju ću moći da ostavim u času svoje smrti... Sve što preostaje od moga vlasništva i što se može realizovati da bude raspodjeljeno na sledeći način: Kapital, koji će izvršioci testamenta investirati u pouzdane obveznice, treba da stvori fond čija će kamata svake godine biti raspodjeljena onima koji su u protekloj godini iskazali najveću uslugu čovečanstvu. Pomenuta kamata će biti podeljena na pet jednakih delova koji će biti doznačeni kako sledi: Jedan deo daće se onom koji je postigao najveće otkriće na području fizike; jedan onome koji je izvršio najveće hemijsko otkriće, odnosno napredak, jedan deo onome koji je postigao najznačajnije otkriće na području fiziologije ili medicine; jedan onome čije je dostignuće na području književnosti bilo najizvrsnije u idealističkom smislu; i jedan deo onome koji je dao najviše doprisona bratimljenju naroda i ukidanju ili smanjenju oružanih snaga, kao i za podsticaj i razvitak mirovnih kongresa. Nagrade za fiziku i hemiju dodeljivaće Švedska Akademija Nauke; one za fiziološka i medicinska dostignuća Karolinski institut u Stokholmu (Carolinianum); one za istaknute domete na polju književnosti Švedska Akademija za Književnost. Nagrade za mir dodeljivaće odbor od pet članova koje bira Norveški Parlament (Storthing). Moja je izričita želja da se pri dodeljivanju nagrada neće uzimati u obzir nacionalna pripadnost kandidata, nego da nagradu dobiju oni najzaslužniji, bez obzira da li su Skandinavci ili ne.\nOvaj testament je odsada unapred jedini važeći dokument te poništava sve moje prethodne oporučene odredbe pod pretpostavkom da se neka od njih pojavi nakon moje smrti.\nKonačno izjavljujem da je moja izričita želja i volja da se nakon moje smrti otvore moje žile kucavice, a kada to bude učinjeno i merodavni lekar ustanovi nedvosmisleno znakove da se život ugasio, da moje tijelo bude spaljeno u takozvanom krematorijumu."\nPariz, 27.Novembar 1895\nObjavio Marjan Milanov u 19:35\nOznake: Barak Obama, društvo, Nobelova nagrada\nLakše mi je kad znam da je i Staljin bio nominovan, ali samo malo... Predsednik SAD koje proizvode 70% sukoba na planeti!\n11. децембар 2009. 23:21\nMnogo činjenica na jednom mestu. Super! Ne može se osporiti Nobelova plemenitost, ali teško da je on mogao da predvidi kojim putem će se stvari razvijati. Imam utisak, da se kod odlučivanja, bez obzira koja je oblast u pitanju(ja doduše najviše pratim književnost)najviše vodi računa o politici i marketingu.\n12. децембар 2009. 00:36


07.05.2019. 20:20 > 22:54\nPisali smo danas pre utakmice...\nPo dva postigli su Origi i Vajnaldum i tako kreirali jednu od najluđih priča u istoriji elitnog kontinentalnog takmičenja.\nSva dešavanja sa jednog od najboljih mečeva sezone mogli ste da pratite uživo uz Blicsport.\nVeć od prvog minuta počeli su domaći da pritiskaju Katalonce, Fabinjo je mogao da savlada Ter-Štegena, ali je zakasnio na ubačenu loptu "za milimetar". To je ipak bila samo najava dominacije izabranika Jirgena Klopa.\nMesija su odmah preuzela dvojica, non stop je bio okružen defanzivcima Crvenih, a sa druge strane se pritisak povećavao, da bi isti bio krunisan ranim pogotkom Origija.\nKapiten Henderson je uspeo solo akcijom da izbaci kompletnu odbranu Barse, njegov šut iz srca šesnaesterca je odbio nemački čuvar mreže, a ona je završila na nozi rezervnom golgeteru koji ju je sproveo u mrežu.\nMomentalno se nastavilo istim intenzitetom, Liverpul ništa nije prepuštao slučaju, pogotovo kada je namirisao krv i osetio da to nije ta Barselona od pre nedelju dana.\nRuku na srce pretili su Valverdeovi momci s vremena na vreme, uspevali da propuste i veliku šansu u 16. minutu, kada se Mesi poigravao u ofanzivnoj akciji "tri na jedan", da bi mu Matip lako izbio loptu iz nogu što se veoma retko dešava.\nAko je neko pretio u redovima gostiju to je bio Argentinac, ali je svaka akcija okončana ili sjajnim odbranama Alisona, ili šutevima veoma blizu okvira.\nNi posle pola sata se nije spuštao ritam, Liverpul je napadao i napadao, a kada je video u finišu poluvremena da ne uspeva da materijalizuje napad, rešio je da se blago povuče i prepusti inicijativu protivniku.\nTu su Katalonci propustili možda i najbolju šansu do tad. Mesi je sjajno pronašao Albu u kaznenom prostoru, ovaj izašao sam pred golmana Liverpula koji je uspeo da odbrani i ukroti loptu, posle čega je glavni arbitar Čunej Čakir pokazao da će se igrati još četiri minuta.\nDo odlaska na veliki odmor nije bilo ničeg epohalnog i vrednog pomena, ali zato ono pre toga... Za prepričavanje.\nA, onda, drugo poluvreme i prava ludnica!\nSamo sedam minuta po nastavku je Žoržinjo Vajnaldum iskoristio ubačenu loptu u srce kaznenog po zemlji, gađao iz sve snage u Ter Štegena, ovaj odbio istu ali ne dovoljno da joj promeni smer - 2:0.\nPrava "erupcija" na tribinama donela je neophodnu energiju za ono što će se dogoditi samo 120 sekundi kasnije.\nReprezentativac Holandije uspeo je da pogodi još jednom, bio je najviši u skoku nakon ubačene lopte i glavom anulirao prednost Katalonaca za opštu nevericu miliona ljudi koji su pratili duel.\nĐerdan Šaćiri je poslao sjajnu loptu, Vajnaldum kao u transu pogodio za ogromnih 3:0, a Barsa doslovno nije znala šta ju je snašlo.\nTempo nije opadao, pritiskali su Klopovi izabranici do kraja, ubacili u šestu brzinu i igrali iznad sopstvenih mogućnosti, dok je tim sa "Nou Kampa" samo bio posmatrač potpuno dominantne igre.\nNakratko se Mesi iznervirao, zapretio dva puta u dva minuta ka golu Alisona, ali dovoljno da dobije ironične aplauze sa tribina "Enfilda".\nSve je išlo ka tome da će se mreža ponovo zatresti, jednostavno kao da niko nije verovao u produžetke, već u ishod "il' pukovnik, il' pokojnik"... A tako je i bilo.\nU 78. minutu Liverpul je dobio korner, Aleksander-Arnold se spremao da izvede i tom prilikom iskoristio to što je Barsa zaspala.\nKrenuo je korak unazad dok su se svi nameštali, video Origija u petercu, poslao "pre vremena" u momentima u kojima su se Katalonci dogovarali oko defanzivne akcije, a sve je to iskoristio ponovo Origi za nemogućih 4:0.\nOd tog trenutka je Barselona krenula da napada i juri rezultat, jer su domaći bili "na izdisaju", ali, srećom po navijače Liverpula, izdržali su pritisak do kraja i napravili pravo čudo.\nLiverpul će u velikom finalu u Madridu 1. juna igrati protiv boljeg iz duela Totenhem - Ajaks, a ekipa našeg Dušana Tadića posle pobede od 1:0 u Londonu igra revanš u sredu od 21 sat na stadionu "Johan Krojf" u Amsterdamu.\nLiverpul - Barselona 4:0 (1:0)\nStadion: Enfild; Gledalaca: 54.000; Sudija: Džunejt Čakir (Turska); Strelci: Origi 7, 78, Vajnaldum 54, 56;\nŽuti kartoni: Fabinjo, Matip (Liverpul), Buskets, Rakitić, Semedo (Barselona).\nLiverpul: Alison - Aleksander Arnold, Matip, Van Dajk, Robertson (od 46. Vajnaldum) - Henderson, Fabinjo, Milner - Orgi (od 85. Gomez), Mane, Šaćiri (od 90. Staridž).\nBarselona: Ter Štegen - Serđi Roberto, Pike, Lengle, Alba - Vidal (od 75. Artur), Buskets, Rakitić (od 80. Malkom) - Mesi, Suarez, Kutinjo (od 60. Semedo).\nKRAJ: Liverpul - Barselona 4:0 (Origi 7, 78, Vajnaldum 54, 56)\n90. MINUT - GOTOVO JE!!! LIVERPUL JE U FINALU!\n88. minut - Nema ništa od napada gostiju za sada, odbrana igra kao u transu, Van Dajk izbacuje svaku loptu koju može, ostali su se skupili na polovinu domaćih.\n85. minut - Liverpul je usporio, Barsa napada...\n78. minut - ISTORIJAAAA! GOOOOOOL! ORIGI POGAĐA ZA 4:0! Korner je izveo Aleksander Arnold, poslao loptu po zemlji u peterac kada je čitava odbrana Barselone čekala i mislila da će se tek nameštati da izvede isti, a on je video saigrača samog! Sve je regularno, Barsini igrači su zaspali i sada... Uh!\n75. minut - Gosti se teško snalaze kada je reč o iznošenju lopte, problemi se gomilaju, a u isto vreme domaći gube snagu i sada se čuvaju za poslednje napade kako bi u potpunosti preokrenuli rezultat.\n68. minut - MESI SE IZNERVIRAO! Argentinac je u dva navrata ozbiljno ugrozio Alisona koji brani, pa, možda i najbolje od kada je stigao na "Enfild".\n64. minut - Logično, opao je ritam nakratko, ali su se brzo vratili Crveni u šestu brzinu, Barsa je nemoćna u ovim trenucima. Neverovatno izdanje Liverpula.\n57. minut - ŠTA JE OVOOOO!!!! 3:0 ZA LIVERPUL, PONOVO VAJNALDUM!!\n54. minut - GOOOOOOOOOOOOOL! VAJNALDUM DONOSI 2:0! Da li ćemo biti svedoci jedne od najdramatičnijih priča u Ligi šampiona, opet u režiji Liverpula!\n51. minut - NA DRUGOJ STRANI OPASNO! Suarezov udarac je zaustavio Alison, kakve poslove obavljaju čuvari večeras, sprečili su sigurno nekoliko golova.\n50. minut - KAKVA ŠANSA ZA 2:0! Petom je Van Dajk gađao sa pet metara, Ter Štegen uspeo da odbrani, sjajna intervencija golmana Barse.\n46. minut - Nastavljamo i nadamo se da će biti još uzbuđenja u nastavku!\n45+4 - KRAJ PRVOG POLUVREMENA! Mesi je uposlio Albu, ovaj izašao sam pred golmana Alisona koji je bio uspešniji, ostaje 1:0.\n45. minut - Zbog prekida je glavni arbitar Čunej Čakir rešio da nadoknadi četiri minuta.\n40. minut - Sada je tempo malo opao, Barsa uspeva da dođe do lopte i daha, čak i pripreti s vremena na vreme. Liverpul se malo zaustavio, posebno u poslednjoj fazi gde teško pronalazi strelca za sada jedinog pogotka.\n33. minut - POVREDA HENDERSONA! Kako izgleda, teško da će kapiten Liverpula nastaviti duel, ali da vidimo...\n30. minut - Ne spušta se ritam, strašna utakmica. Kratak prekid zbog sudara Albe i Lenglea, i to ide više na ruku gostima koji su uspeli malo da odmore.\n23. minut - ROBERTSON!!! ZAMALO 2:0! Kakav spekatakl na "Enfildu", šansa za šansom, moguće i najbolji početak jedne utakmice ove sezone.\n19. minut - PONOVO MESI! Ovo je već četvrta šansa u nizu za Barselonu, Lionel je gađao tik pored leve stative Alisona.\n16. minut - ŠTA URADI BARSA? Imali su Katalonci kontru tri na jedan, dodavali se u šesnaestercu, a onda je Mesi uspeo sve da upropasti i izgubi loptu od Matipa... Nesvojstveno Argentincu.\n14. minut - UH, ZAMALO 1:1! Mesi je dobio prvi put loptu na meču, povratna na oko 12 metara iskosa sa leve strane, gađao je ispod prečke Alisona koji je uspeo efikasno da odbije u korner.\nFK Liverpul, FK\n10. minut - Crveni su se tek sad osokolili nakon pogotka rezervnog golgetera, navijači veruju u čudo... Nada je makar malo veća. Barselona ne uspeva da pređe polovinu, ali je pitanje dokle će trajati ovakva presija.\n7. minut - GOOOOOOOOOOOOOOOOOL! Liverpul vodi pogotkom Origija. Henderson je utrčao u kazneni, solo akcija okončana je odbitkom do napadača Belgije koji je lako sproveo loptu u mrežu nakon odbrane Ter Štegena.\n4. minut - Pritiska Liverpul, nastavlja se presing na zadnju liniju, Mesija čuvaju minimum dvojica... Ovo se i očekivalo na samom startu.\n1. minut - ŠANSAAAA! Ubačena lopta u šesnaesterac, defanzivci Barselone su zakačili istu, Fabinjo za korak promašio sa pet metara!\nLiverpul: Alison - Aleksander Arnold, Matip, Van Dajk, Robertson - Henderson, Fabinjo, Milner - Orgi, Mane, Šaćiri.\nBarselona: Ter Štegen - Serđi Roberto, Pike, Lengle, Alba - Vidal, Buskets, Rakitić - Mesi, Suarez, Kutinjo.\n20.56 - To bi bilo to. Meč na "Enfildu" može da počne!\nNavijači Liverpula ispred "Enfilda"\n20.43 - Navijači Liverpula napravili su pravi spektakl kakav dugo nije viđen u engleskom fudbalu dok je autobus sa igračima prilazio stadionu "Enfild" pred revanš meč sa Barselonom u polufinalu Lige šampiona.\n20.35 - Mohamed Salah je stigao na "Enfild" sat vremena pre početka utakmice, a na sebi ima majicu "Never give up", odnosno "Nikad ne odustaj". Lep gest Egipćanina koji zbog povrede propušta meč.\n20.28 - Iz Lige šampiona pitaju: Može li Alison da uradi ono što nije sa Romom prošle sezone? Tada je Liverpul izbacio Romu, a kasnije izgubio od Reala u finalu sa 4:1.\n20.22 - Evo i igrača Barse.\n20.15 - Stigli su Crveni na stadion.


eKapija | Bečej dobija ekskluzivni hotel Tisa garden - Sve sobe sa pogledom na reku (FOTO)\nIzvor: eKapija | Četvrtak, 18.07.2019.| 15:30\nNovi hotel trebalo bi da bude izgrađen 2021. godine\nTu su potrebu prepoznali iz lokalne kompanije Knežev grupa, te je u planu da Bečej 2021. dobije luksuzni hotel Tisa garden. Vlasnik investitora, Dragan Knežev rekao je nedavno za lokalne medije da bi izgradnja hotela trebalo da košta oko 2 mil EUR, a zaposlenje u njemu bi našlo tridesetak ljudi.\nTuriste u Bečej privlači od svega po malo, kaže direktor TO i naglašava da je najvažnije da svi koji dođu odu sa pozitivnom utiscima.\n- Najviše dolaze sportisti na pripreme, jer Bečej ima izuzetno razvijenu sportsku infrastrukturu - kaže Karapandžić i ističe da su iz TO posebno ponosni na prelepu prirodu, ali i kulturno nasleđe, među kojem je i kompleks Fantast, zadužbina Bogdana Dunđerskog.\nNa području od 65 hektara nalazi se dvorac, farma konja, mali zamak, kapela, park i drugi objekti. Zamak je izgrađen početkom XX veka. Građevina poseduje ogromnu arhitektonsku vrednost i predstavlja neobičan miks baroknog, romantičarskog i neoklasicističkog stila u arhitekturi. Danas je ovde organizovana škola jahanja, a moguće je i iznajmljivanje konja turistima. U okviru kompleksa se nalazi i park sa mnoštvom različitih vrsta drveća i uređenim stazama za šetnju.\nkompleks Fantast u Bečeju\nkongresna sala gradnja hotela Tisa garden


► Četiri zlatna pravila za negu farbane kose\nNaravno, s promenom boje kose treba se menjaju i dosadašnja rutina jer boja oštećuje kosu i ume da izgleda dosta suvo, beživotno i oštro. Donosimo vam 4 saveta kako da tretirate obojenu kosu i učinite je jednako sjajnom kao i prirodnu.\nKosa je jedan od glavnih imperativa svake žene i večni izvor inspiracije... Ali i problema. Kako bi kosa bila što sjajnija i lepša koristimo različite kozmetičke preparate, međutim da li ste...


lateks | Zena.rs\nKim Kardašijan ovih dana boravi u Parizu, gde je prisustvovala nekolicini revija i prestižnih događaja u okviru tamošnje Nedelje mode, a izgleda da ova dama i dalje ume da podigne prašinu svojim modnim izborima, iako smo mislili da smo već sve videli.\nPlastično, fantastično i usko da boli: LATEKS ODEĆA je iz seksi šopova izašla na ulicu\nViđali smo je ranije samo u seks šopovima, a kada je postala modni trend, one su je prigrlile i u njoj izgledaju veoma, veoma provokativno.\nHaljina u kojoj je Keti Peri slavila 34. rođendan je toliko uska da nam i dalje nije jasno kako je u njoj disala.\nPevačica je poznata po provokativnim i modernim izdanjima kada su u pitanju scenski nastupi, pa je i ovog puta pokazala jedan izazovan autfit koji je "pokupio" gomilu komplimenata.


Usluge selidbe - prevoza nameštaja - sefova - klavira - demontaže nameštaja\nSefovi, bakomati i kase zbog svoje težine zahtevaju posebnu vrstu prenosa. Posebna tehnika i oprema su potrebni, kao kod selidbi i prenosu klavira i pijanina. Težina sefova i bankomata, kao i gabariti su veliki i spadaju u prevoz i selidbe specijalnih tereta.\nKlavir i pianino su veoma teški instrumenti, mogu biti težine i do 500 kg. Şamim tim veoma je verovatno da će doći do oštećenja klavira prilikom nestručnog pomeranja, kao i moguće povrede čoveka. Selidbe Bombončič ima iskustva u transportu klavira, kao i odgovarajuću zaštitnu opremu.\nStan ili kuća u koju se selite, još uvek nije gotova, a morate da se iselite iz stare? Ovo je samo jedna od mogućnosti kada ne znate šta da radite sa svojim nameštajem, a ne želite da ga bacite.\nKupili ste novi nameštaj? Ne znate šta sa starim? Agencija "Bombončić-Boris" otkupljuje polovan nameštaj. Bilo da su to trosedi, dvosedi, ormani, kuhinjski stolovi ili kancelarijski nameštaj, možemo vam ponuditi korektnu cenu i osloboditi vas muka oko organizovanja prevoza, rasklapaja i ostalih stvari koje idu uz to.\nDanašnji nameštaj je uglavnom napravljen od iverice. Lako se sklapa kada ga kupite, ali kada stoji godinama od vlage i vazduha se spojevi rašire i demontaža takvog nameštaja je jako komplikovana, jer može doći do lomljenja i raspadanja. Takav nameštaj više nikada ne možete sklopiti da izgleda kako je bio.\nAgencija "Bombončić-Boris" nudi kvalitetnu uslugu pakovanja i pripreme Vaših stvari i nameštaja za selidbu.\nUkoliko se selitre iz stambenog ili poslovnog prostora, mi smo tu za vas!\nNaš tim zaposlenih, obučen za pakovanje, demontažu, montažu, utovar i istovar će pripremiti Vaše stvari za selidbu bez briga.\nProfesionalni tim naših radnika će izvršiti utovar, prevoz i istovar stvari i tako Vas poštedeti stresa i fizičkog napora koji svaka selidba nosi. Po potrebi, možemo obaviti uslugu demontiranja i montiranja nameštaja uz maksimalnu pažnju i pakovanje stvari u kutije. Korišćenjem zaštitinih folija obezbedićemo Vaš nameštaj, slike i sve što je potrebno kako bi ceo proces selidbe prošao bez oštećenja i na taj način ćemo Vam obezbediti selidbu bez stresa. Naši zaposleni su ono čime se posebno dičimo!


Tim koji dobija - Glas Podrinja\nkmbn 2.550 ▲ 0,79%\nDe Heus - lider u proizvodnji hrane za životinje\nKontinuitet kompanije kao porodičnog preduzeća, baziran na dobroj, partnerskoj saradnji sa lokalnim farmerima. Podsticaj za poljoprivredni razvoj i napredak u svim sredinama. Saveti i preporuke za stočare u skladu sa individualnim potrebama. Konstantan rast, inovacije u industriji hrane za životinje širom sveta\nUkoliko bismo prosečnog stočara u Srbiji upitali da li svodi računicu koliko košta dnevni obrok za kravu i koliko je danas isplativa proizvodnja mleka, u većini slučajeva odgovor, verovatno, ne bi uvek bio pozitivan. Ipak, uz pravi izbor hrane i minimalna ulaganja moguće je ostvariti dobru, kvalitetnu proizvodnju o čemu svedoči i porodica Božić iz Maova.\nStočarstvom se bave decenijama. Trenutno na farmi imaju 160 mlečnih krava rase holštajn, od toga 120 u muži. Iako je reč o visokomlečnoj sorti, krajnji ishod uslovljen je adekvatnom ishranom kao podsticajem za ostvarivanje željenih rezultata. Kvalitetnim, dobro odabranim i izbalansiranim De Heus obrocima prinos mleka na dnevnom nivou povećan je za 600 litara, što je u pomenutoj računici značajna stavka kaže domaćin Milorad Božić.\n-Kvalitet hrane je najlakše proveriti kod muznih krava. Već nakon nekoliko dana može se videti da li daje rezultate, ili ne. Povećan obim mleka je od izuzetnog značaja za stočarsku proizvodnju. Ukoliko na dnevnom nivou dobijem 600 do 700 litara više, nije teško izračunati koliko je to mesečno, ili godišnje. Ne samo po pitanju količine mleka, nego i profita. Kada nešto proizvodimo očekujemo i određenu dobit. Veća proizvodnja uvek iziskuje i veća ulaganja, a profit na kraju pokaže koliko je ulaganje bio ispravan potez. Sada sa istim sredstvima i postojećim stadom dobijem više mleka i to znači bolju zaradu. Jednostavna matematika i ekonomija - pojašnjava Božić i navodi da je prepoznatljiv internacionalni kvalitet bio presudan da svoje poverenje ukaže De Heusu.\n-Primetio sam da krave daju manje mleka sa koncentratom koji sam ranije koristio i zbog toga sam se odlučio za kompaniju koja posluje i van Srbije, poseduje renome, iskustvo i kvalitet u proizvodnji hrane za životinje - dodaje Milorad koji na dnevnom nivou sa svoje farme isporuči 4.000 litara mleka za preradu.\nČlanovi porodice Božić obrađuju 60 hektara zemlje kako bi pripremili neophodnu silažu za prehranu stoke. Iako je ona energetski nosilac obroka, da bi se iskoristio potencijal rase holštajn mora biti upotpunjen proteinskim delom što je prednost De Heus koncepta ishrane. Ova kompanija jedina na tržištu proizvodi super koncentrate prilagođene potrebama svake farme što stočaru znatno olakšava posao u procesu proizvodnje, štedi dragoceno vreme i daje pozitivne rezultate. Iskusan i stručan De Heus tim poljoprivredniku daje najbolje savete, preporuke, i nudi rešenja uzimajući u obzir potrebe i specifičnosti svake farme kako bi proizvođač dobio specijalno formulisanu stočnu hranu, a sve u cilju postizanja optimalnih rezultata, uz minimalna ulaganja.\n-Krava je preživar i mora u svojoj ishrani da ima 60 procenata kabastog i 40 koncentrovanog dela obroka, ali je važno tih 40 odsto bude što kvalitetnijeg sastava. Formulacija naših super koncentrata je takva da se mogu odmah davati stoci. Naš tehnolog procenjuje kabastu hranu u svakom gazdinstvu i na osnovu toga pronalazi najbolje rešenje za životinje, kako bi one bile zdrave, reproduktivno sposobne, a nivo proizvodnje se znatno podigao na viši stepen, te su samim tim i farmeri zadovoljni. Uz ovakav pristup postajemo dugoročni partneri na obostrano zadovoljstvo. Smanjujemo ulaganja, a povećavamo zaradu što poljoprivrednike čini konkurentnim, stabilnim proizvođačima na tržištu- pojasnio je Dejan Reljić, De Heus specijalista za ishranu preživara.\nZnanja i iskustva stečena u preko 50 zemalja širom sveta uz saradnju sa vodećim istraživačkim institutima, i matično odeljenje za istraživanje i razvoj kompanije De Heus, kao i istraživačke ustanove i laboratorije gde se analiziraju potrebe svake farme donose nova znanja i unapređenje kvaliteta proizvodnje. Akumulirana globalna saznanja i iskustava, dostupna su De Heus specijalistima, a kroz posebno prilagođena rešenja dostupna svakom farmeru pojedinačno.


Pub Dva psa, Pub Two dogs, pivnica, žive svirke, rock, jazz, latino, | Kafići - klubovi - splavovi Novi Sad | VirtualniGrad\nNalazite se: Home - Ugostiteljstvo - Kafići - klubovi - splavovi - Pub Dva psa\nPošaljite poruku firmi Pub Dva psa:\nPub Dva psa Novi Sad\nZmaj Jovina 12, I sprat,\n060 61...Klik za prikaz celog broja\nCeo broj: 060 61 16 140\nPivnica u centru Novog Sada\nDnevni i večernji provod\nRazne vrste piva i vina\n110 vrsta koktela\nMesto za opušten izlazak\nAutentičan, udoban enterijer\nKvalitetna živa muzika\nLjubitelje piva, vina, koktela, žive svirke i druženja u opuštenoj atmosferi, očekuje sasvim novo, sveže i drugačije mesto za dobar dnevni i večernji provod - pab Dva psa (Pub Two dogs). U centru Novog Sada, na sredini čuvene Zmaj Jovine ulice, na I spratu, nalazi se kafić opremljen tako da u njemu maksimalno uživate dok pijuckate omiljeno piće.\nKao i svaka pivnica, i pub Dva psa u ponudi ima razne vrste piva, ali priprema i još neke interesantne varijante. Ukoliko više volite da pijete iz vinske čaše, u pabu imate priliku da gustirate vina izuzetnih ukusa. Pripadnice nežnijeg pola opčiniće ponuda od 110 vrsta koktela, od kojih je specijalitet kuće Mojito. Za vrele dane u bašti prijaće Vam voćni i čokoladni frapei, a naći ćete i druga, Vama omiljena pića.\nUpoznajte specifičan ambijent paba, a u toplijim danima rashladite se u letnjoj bašti, na glavnoj gradskoj štrafti.\nEnterijer paba je uređen po uzoru na tradicionalne engleske pabove višeg ranga, sa detaljima koji će doprineti da svaka poseta pabu bude poseban gušt i zadovoljstvo. Šank i police za knjige oplemenjeni su rezbarijom, a svaki predmet u kafeu priča svoju priču, asocirajući na autentičnost, toplinu i prijatnost.\nKako bi užitak bio još intenzivniji, pub je podeljen na tri celine:\nBeer room, kutak osmišljen u duhu piva, ukrašen kriglama\nWine room, sa elementima koji slave božansko piće - vino\ni Music room, deo u kojem su smešteni bendovi\nKada se udobno smestite, uživajući u prijatnom okruženju, sledeće što ćete primetiti je kvalitetna živa muzika - rock, jazz, blues, latino. Akustične svirke oprobanih bendova atmosferi daju potpuni štimung, koji ne bi valjalo propustiti, pa se raspitajte kada je sledeća živa svirka.\nZa sve Vas kojima su dosadili uobičajeni izlasci u Novom Sadu, a kojima su omiljena mesta pivnice, pabovi i barovi, pab Dva psa predstavlja bazu za ugodan, opušten izlazak. Ako tražite mesto na kojem ćete slušati dobar rok ili džez, a da, pritom, ne morate da se nadvikujete sa prijateljima, ovakva ponuda predstavlja najbolji noćni provod.\nDetaljnije informacije o muzičkom programu možete pratiti na stranici Provod u Novom Sadu.


OK Kopaonik Brus počinje prvenstvena takmičenja u očekivanju ozbiljnije podrške – In Medija\nOK Kopaonik Brus počinje prvenstvena takmičenja u očekivanju ozbiljnije podrške\nŽenski odbojkaški klub Kopaonik iz Brusa ulazi u novu takmičarsku sezonu sa entuzijazmom uz očekivanje bolje i ozbiljnije podrške institucija, prvenstveno na lokalu.\nJedini ženski klub na teritoriji opštine Brus je OK Kopaonik koji predvodi Dragana Pejić, predsednik i trener, koja od samog osnivanja kluba pokušava da animira i okupi devojčice školskog uzrasta da se bave sportom. Ona u tome uspeva ali…\nPosetili smo trening OK Kopaonik i saznali da klub ima 62 odbojkašice koje su raspoređene u tri kategorije.\n„U klubu trenutno ima 62 igračice koje su raspoređene u tri kategorije:\npočetnici I – IV razred osnovne škole,\npionirke V-VI razred\nRad sa najmlađim kategorijama – početnicima krenuo je tokom ove godine čim su se stvorili uslovi posle renoviranja sportske hale. Uslovi za trening su odlični i drago mi je da sve više devojčica želi da se bavi odbojkom. To je budućnost našeg kluba i Brusa.\nSeniorke se takmiče u Međuopštinskoj ligi Kruševac dok pionirke igraju u Međuregionalnoj ligi za pionirke. Već na početku prvenstvenih takmičenja klub ima problema sa finansijama za uplate taksi i ostalih obaveza u ligi kao i za troškove oko organizacije utakmica. Iskreno se nadam da će Opština Brus kao i Savez sportova Brusa pomoći u skladu sa svojim obavezama i moćima da klub nema nikakvih finansijskih problema tokom takmičenja već da se okrenemo treninzima i što boljim igrama.\nImali smo problema i sa opremom za odbojkašice, odnosno dresovima, što smo delimično uspeli da rešimo uz pomoć pojedinih sponzora koji su se odazvali apelu kluba i očekujemo da u 2. kolu igramo u novim dresovima.\nPrvu utakmicu ovogodišnje sezone igramo u Brusu u subotu 02. novembra od 16:00 časova kada seniorska ekipa dočekuje OK “Kneginja Milica” iz Trstenika.”\nNadamo se da će podrška sportskih i drugih institucija OK “Kopaonik” Brus ubuduće biti bolja i u kontinuitetu jer ta deca, te devojčice i devojke, su budućnost kako Brusa tako i Srbije i treba ih podržati u svakom slučaju.\nPrva šansa za podršku je u subotu 02. novembar u hali sportova u Brusu kada OK Kopaonik u 16:00 časova igra protiv OK “Kneginja Milica” Trstenik.


"El Pais" povukao tekst u kojem poredi Merkelovu sa Hitlerom\nŠpanski list "El Pais" povukao je danas članak u kome je nemačka kancelarka Angela Merkel upoređena sa Adolfom Hitlerom i uputio izvinjenje zbog "neprimerenog" sadržaja.\nU kolumni, koja je osvanula na sajtu lista i u regionalnom izdanju za oblast Andaluzije, ekonomista Huan Torez Lopes sa Univerziteta u Sevilji napisao je da je "Merkelova, poput Hitlera, proglasila rat ostatku kontinenta, ovog puta kako bi Nemačkoj očuvala svoj vitalni ekonomski prostor".\n"Ona nas kažnjava kako bi zaštitila svoje velike kompanije i banke i kako bi sakrila od birača sramnu činjenicu da je linija siromaštva u njenoj zemlji dostigla najviši nivo u poslednjih 20 godina, da 25 odsto zaposlenih zarađuje manje od 9.15 eura po satu i da polovina stanovništva čini mizernih jedan odsto bogatstva nacije", napisao je španski ekonomista.\nPošto je kolumna izazvala burne reakcije na internetu, "El Pais" je odlučio da je ukloni sa svog veb sajta i uputi izvinjenje.\n"'El Pais' je povukao članak 'Nemačka protiv Evrope' jer sadrži izjave koje list smatra neprimerenim", navedeno je u saopštenju španskog lista koje prenosi Frans pres.


Rosova ledena ploča — Vikipedija, slobodna enciklopedija\nPoložaj Rosove ledene ploče u Rosovom moru.\nRosova ledena ploča 1997.\nRosova ledena ploča je najveća ledena ploča Antarktika (zauzima površinu od približno 487 000 km² i široka je 800 km, skoro kao veličina Francuske. Debela je nekoliko stotina metara. Skoro vertikalna ledena ivica ide u otvoreno more više od 600 km, i između 15 i 50 m iznad nivoa mora, dok je 90% ispod nivoa mora.\nNajveći deo Rosove ledene ploče se nalazi unutar teritorije Rosovog protektorata na koju pravo polaže Novi Zeland. Ledena ploča je dobila ime po kapetanu Džejmsu Klarku Rosu koji ju je otkrio 28. januara 1841. Prvobitno je nazvana Ledena barijera pošto je sprečavala polovidbu dalje na jugu.\nPovršina Rosove ledene ploče je skoro jednaka površini Francuske i nalazi se u Rosovom moru između Viktorijine zemlje i Zemlje Marije Berd. Ledana masa je široka 800 km i duga 970 km. Na nekim mestima ploča je debela skoro 750 m. Ploča klizi u more prosečnom brzinom od 1,5 do 3 m u danu.\nTu su i drugi glečeri koji se polako ulivaju u njega. U isto vreme, zamrzavanje morske vode ispod ledene mase povećava debljinu leda od 40 cm do 50 cm. Ponekad naprsline i pukotine mogu prouzrokovati pucanje ledene ploče. Najveći poznati takav takav blok leda je imao površinu od oko 31.000 km² što je malo veće od veličine Belgije. Ledeni breg B-15, najveći zabeleženi ledeni breg na svetu se odvojio od Rosove ledene ploče u martu 2000.\nDo Rosove ledene ploče prvi su stigli brodovi HMS Erebus i HMS Teror britanske antarktičke ekspedicije pod zapovedništvom Džejmsa Klarka Rosa 11. januara 1841. Cilj ekspedicije je bilo pronalaženje Južnog magnetnog pola. Ros je sledeće dve godine proveo u potrazi za morskim putem do Južnog pola. Dva vulkana u ovoj oblasti, Mont Erebus i Mont Teror su dobili imena po brodovima na kojima su plovili članovi ove misije.\nPrvi istraživači Antarktika su koristili Rosovu ledenu ploču kao početnu tačku ka Južnom polu. U prvom istraživanju ove oblasti, Robert Skot je napravio ozbiljnu studiju ledene ploče i mora koje ga okružuje. I Roald Amundsen i Skot su prešli ploču da bi stigli do Južnog pola 1911. Skotova grupa je poumirala na povratku sa Južnog pola 1912.\nNaučnici su dugo bili zaintrigirani Rosovom ledenom pločom i njenom strukturom. Jedan veliki pokušaj je bio niz studija izvršen između 1957. i 1958, a studije su se nastavili tokom 1960. i 1961.\nZnačajan naučni poduhvat nazvan „Projekat Rosova ledena ploča“ (engl. Ross Ice Shelf Project) je pokrenut sa planom da se buši ploša da bi se prikupili uzorci biomase i istražila sama ploča i njen uticaj na more ispod nje. Planirano je da projekat počne 1974, ali su bušenja odložena do 1976. Konačno, godine 1977. naučnici su uspeli da probuše led i naprave rupu kroz koju će moći da vade uzorke. Tim je takođe uspeo da mapira dno mora, prouči talase i prouči ribe i druge oblike života. Takođe su istražili okeanografske i geološke uslove, kao i temperaturu leda. Procenili su da je temperatura baze ploče oko -2,16 °C, a izveli su i proračune o kolebanju temperature.\nTokom 1980ih podignut je niz meteoroloških stanica da mere temperaturu na ploči, kao i na unutrašnjosti kontinenta.\nRosova ledena ploča na Vikimedijinoj ostavi.\nFotografije Rosove ledene ploče\nPreuzeto iz „https://sr.wikipedia.org/w/index.php?title=Росова_ледена_плоча&oldid=20622762”\nLedene ploče Antarktika\nOva stranica je poslednji put uređena na datum 4. jul 2018. u 16:13 č.